
In gathering votes you were na slack;
Now stand as tightly by your tack ;
Ne'er claw your lug, an' fidge your back,
' An3 hum an' haw ;

But raise your arm, an' tell your crack
Before them a'.

Paint Scotland greeting owre her thrlssle
Her mutchkin stoup as toom's a whissle;
An' d-mn'd Excisemen in a bussle,

Seizin a Stell,
Triumphant cnishin't like a mussel

Or lampit shell.

Then on the tither hand present her,
A blackguard Smuggler right behint her3
An' cheek-for-chow, a chuffie Vintner,
Colleaguing join.

Picking her pouch as bare as winter
'   Of a' kind coin.

Is there, that bears the name o' Scot,
But feels his heart's bluid rising hot.
So see his poor auld Mither's j&0*

Thus dung in staves,
An5 plunder'd o' her hindmost groat

By gallows knaves ?

Alas!